text:  Nepozerateľná sračka, ktorá má také technické a dramaturgické chyby, že mám pocit, že sa jedná o nejaký trolling alebo prank od tvorcov. Uznávam a chápem, že tvorba filmu je veľmi náročný projekt a vyžaduje veľa úsilia, peňazí a talentu. Ale vypustiť do sveta takúto katastrofu, to chce fakt veľkú dávku drzosti a absolútnej absencie súdnosti a sebareflexie. Toporné dialógy, ochotnícke herecké výkony (jediný, kto niečo hral bol Maštalír, ale zjavne hral inú postavu, akú mal) by sa ešte dali prepáčiť. Veď sme na ne v slovenskom filme zvyknutí a považujeme to za taký náš štandard, že aj talentovaní herci pôsobia ako postavičky v hre na školskej besiedke. Ale totálne logické nezmysly, scenáristické lapsusy a úplná absencia budovania nejakého napätia (tie trápne hluky a dunenie aj tam, kde to nebolo potrebné skôr atmošku zabíjali a pôsobili smiešne), dramatických oblúkov postáv (bez znalosti knižnej predlohy väčšinu času nebudete tušiť prečo robia, čo robia) a konzistentnosti či už v spôsobe rozprávania alebo motivácii postáv, to je vec, cez ktorú sa priemerne náročný divák neprenesie. Aj keby film hodnotil cez tie najružovejšie okuliare. Proste celé zle. Ani neviem, za čo dávam tu jednu hviezdu. Asi iba ako dobrú známku tvorcom za to, že film je farebný, má zvuk, začiatok a koniec (úplne debilný) a postavy občas niečo povedia a urobia. Alebo z ľútosti, ktorú si autori tohto pafilmu, nezaslúžia. A, aby som nezabudol, knihu som čítal - nebolo to síce nejaké literárne veldielo, ale nachádzalo sa v nej pár dobrých nápadov a občas sa človek aj trochu bál. No aj to málo výborného a nadpriemerného, čo sa podarilo Karikovi vyprodukovať, filmári úplne zabili (druhá scéna s bludičkami, scéna s píštalkami atď).
item_title: Trhlina
item_directors: Peter Bebjak
item_screenwriters: Tomáš Bombík
item_cast: Matej Marušín Mary Bartalos Tomáš Maštalír Dávid Hartl Juraj Loj Tomáš Mischura Jaroslav Mottl Martin Šalacha Emanuel Hason Ela Lehotská Ľuboš Radošovský Ondrej Hraška Michaela Majerníková Ján Keselý Jozef Karika Noemi Vyhlídalová